***ข่าวประชาสัมพันธ์***

**CPAC Green Solution ปลุกพลังคนรุ่นใหม่ ขับเคลื่อน ESG**

**ผ่าน BIMobject Thailand หนึ่งเดียวในไทยคว้ารางวัลยอดเยี่ยม**

**จากงาน Autodesk ประเทศสิงคโปร์**

**โครงการประกวด BIMObject Green Design Competition 2022 สนับสนุนโดย CPAC Green Solution ชวนสถาปนิก วิศวกรรุ่นใหม่ ร่วมกันกู้วิกฤตสิ่งแวดล้อมโลก ดิสรัปวงการก่อสร้างด้วยนวัตกรรม BIM ร่วมกันแก้ไขปัญหางานก่อสร้างเรื้อรัง เช่น การก่อสร้างผิดแบบทำให้เหลือเศษวัสดุหน้างาน เป็นต้น อีกทั้งยังปลูกฝังคนรุ่นใหม่และทุกคนใน Ecosystem ให้ใส่ใจในสินค้าและบริการที่เป็นมิตรต่อสิ่งแวดล้อม ตามแนวทาง ESG 4 Plus จนคว้ารางวัล “Autodesk ASEAN Innovation Award 2022” ประเภท Future Pillar of the year จาก Autodesk ณ ประเทศสิงคโปร์**

**นายชนะ ภูมี Vice President – Cement and Green Solution Business ธุรกิจซีเมนต์และผลิตภัณฑ์ก่อสร้าง เอสซีจี** กล่าว**ว่า BIMobject Green Design Competition 2022** นี้ เป็นโครงการที่ตอบโจทย์ในเรื่องของการออกแบบและการก่อสร้างสีเขียวที่ให้ผู้แข่งขันนำสินค้าและบริการที่เป็นมิตรต่อสิ่งแวดล้อมมาออกแบบและก่อสร้างเป็น Green Co-Living Space และยังเป็นการรวมไปถึงการถ่ายทอดองค์ความรู้ต่างๆ ให้แก่บุคลากรอย่างยั่งยืน ตามแนวทาง ESG 4 Plus ของเอสซีจี คือ มุ่ง Net Zero – Go Green – Lean เหลื่อมล้ำ – ย้ำร่วมมือ ภายใต้ ความเชื่อมั่น โปร่งใส โดยเน้นไปที่ **Go Green** ที่เลือกใช้สินค้าที่เป็นมิตรกับสิ่งแวดล้อมมาออกแบบและก่อสร้าง ในด้าน **Lean เหลื่อมล้ำ** เราทำให้เทคโนโลยี CPAC BIM สามารถเข้าถึงนักเรียนนักศึกษาทั่วประเทศ ผ่านการจัดงานประกวดครั้งนี้

นอกจากนี้ โครงการนี้ยังมีจุดแข็งด้านเครือข่ายจากความร่วมมือกับสถาบันการศึกษาทั่วประเทศ ด้วย Digital Construction ของ **CPAC Green Solution** ที่สามารถรวบรวมองค์กรที่เกี่ยวข้องกับเทคโนโลยี BIM และ Sustainable Design มาร่วมสร้างโจทย์ในการตัดสินการแข่งขัน รวมถึงถ่ายทอดองค์ความรู้ต่างๆ ผ่านมุมมองของการได้นำไปใช้งานจริง โดยในโครงการ **BIMObject Green Design Competition 2022** ครั้งนี้มีนักศึกษาจากมหาวิทยาลัย ทั่วประเทศ ทั้งภาควิชาสถาปัตยกรรมศาสตร์และวิศวกรรมศาสตร์เกือบ 200 คนเข้าร่วมการประกวด สะท้อนให้เห็นถึงว่าโครงการนี้บรรลุเป้าประสงค์ที่จะทำให้ BIM เข้าถึงทุกคนแล้ว

**CPAC Green Solution** จะผลักดันผ่านกลยุทธ์ “Green Construction” โดยมีเป้าหมายที่จะ “ยกระดับ” มาตรฐาน งานก่อสร้างของประเทศให้เป็นมิตรต่อสิ่งแวดล้อมในทุกกระบวนการก่อสร้างเพื่อการเติบโตที่ยั่งยืน ทั้งการใช้ทรัพยากรและวัสดุก่อสร้างอย่างคุ้มค่า ลดผลกระทบต่อสิ่งแวดล้อม ได้มาตรฐานสุขภาพอนามัย มีการใช้ทรัพยากรหมุนเวียน เปลี่ยน Waste หรือความสูญเสียให้เป็น Value หรือการสร้างผลประโยชน์คืนกลับสู่สังคม ผ่านการพัฒนานวัตกรรมโซลูชันครบวงจรด้วย **CPAC Green Solution** ผ่านสินค้ารักษ์โลก (Green Products) และบริการก่อสร้าง ที่เป็นมิตรกับสิ่งแวดล้อม (Green Solution) สร้างรายได้เติบโตต่อเนื่อง ตอบสนองความต้องการลูกค้าที่ใส่ใจสิ่งแวดล้อม

**ดร.วิลสา วิจิตรวาทการ กรรมการผู้จัดการ BIMobject Thailand** กล่าวว่า “หนึ่งในความท้าทายหลักของอุตสาหกรรมก่อสร้าง คือ เรื่องของการขาดแคลนแรงงาน โดยเฉพาะอย่างยิ่งแรงงานที่มีทักษะเฉพาะด้าน หลังจากผ่านวิกฤตโรคระบาดมา เราจึงต้องเปลี่ยนอุปสรรคต่างๆ ให้เป็นโอกาส ช่วงสามปีที่เราสื่อสารและเรียนออนไลน์ ทำให้เราเข้าถึงกลุ่มนักเรียนได้ครอบคลุมมากขึ้น สำหรับอุตสาหกรรมก่อสร้าง เราเริ่มต้นง่ายๆ จากการให้โอกาสนักเรียน นักศึกษา ไม่ว่าจะอยู่ที่ไหนในประเทศไทย ให้มีโอกาสได้เรียนรู้ทักษะการออกแบบพื้นฐานด้านดิจิทัลและสามารถเข้าถึงผู้เชี่ยวชาญที่มีชื่อเสียงในวงการก่อสร้างได้อย่างเท่าเทียมกัน ทักษะและประสบการณ์เหล่านี้จะเปิดประตูแห่งโอกาสให้กับสถาปนิกและวิศวกรรุ่นใหม่ หากเราสามารถผลิตสถาปนิกและวิศวกรที่เชี่ยวชาญด้านเทคโนโลยีดิจิทัลได้ 200-300 คนต่อปี ถือว่าเราบรรลุเป้าประสงค์แล้ว”

**นายชนะ** กล่าวเพิ่มเติมว่า รางวัล **Autodesk ASEAN Innovation Awards 2022** ครั้งนี้ถือเป็นรางวัลที่ทรงคุณค่า เป็นรางวัลที่มอบเป็นเกียรติให้กับโครงการและบุคลากรในภูมิภาค ASEAN ที่มีวิสัยทัศน์ในการก้าวสู่อนาคต ด้วยการนำนวัตกรรมและเทคโนโลยีมาใช้ รวมถึงการประยุกต์ใช้ BIM และโซลูชันสำหรับผู้ออกแบบ วิศวกร และงานก่อสร้างจาก Autodesk ซึ่งสาขาที่ **BIMobject Thailand** ได้รับรางวัลคือ Future Pillar of the year ซึ่งเป็นรางวัลที่มอบให้กับองค์กรที่เกี่ยวข้องกับสถาบันการศึกษาที่ช่วยปลูกฝังองค์ความรู้ด้าน Digital Construction ให้กับนักเรียน นักศึกษา ที่จะเติบโตเป็นกำลังสำคัญของอุตสาหกรรมก่อสร้างต่อไปในอนาคต ซึ่ง **CPAC Green Solution** ตระหนักถึงความสำคัญในเรื่องนี้เป็นอย่างมากตามแนวทาง ESG 4 Plus ในเรื่อง **Lean เหลื่อมล้ำ** เนื่องจากโครงการนี้นักศึกษาจากทุกสถาบันทั่วประเทศสามารถเข้าถึงเทคโนโลยี BIM ได้อย่างเท่าเทียมกันผ่าน Digital Platform โดยรางวัลนี้ ถือเป็นรางวัลอันน่าภาคภูมิใจของคนไทย เนื่องจากเราเป็นบริษัทจากประเทศไทยรายแรกและรายเดียวที่ได้รับรางวัลจากสาขานี้

“**CPAC** **Green Solution** มีความตั้งใจที่จะสนับสนุนโครงการนี้ในปีต่อๆ ไป และขยายผลในวงกว้างเพื่อผลิตบุคลากรที่มีคุณภาพให้กับวงการก่อสร้างไทย พร้อมกับผลักดันการพัฒนานวัตกรรมที่ดีต่อสิ่งแวดล้อมในทุกกระบวนการก่อสร้าง โดยมุ่งเน้นนวัตกรรม Go Green ที่ช่วยลดการปล่อยก๊าซคาร์บอนไดออกไซด์ให้ได้มากที่สุด และการใช้ เศษวัสดุในการก่อสร้างให้คุ้มค่าที่สุด (Turn Waste to Value)” **นายชนะ** กล่าว

**ข้อมูลเพิ่มเติม**

**CPAC Green Solution** ผู้ให้บริการโซลูชันเพื่องานก่อสร้างแบบครบวงจรที่เป็นมิตรต่อสิ่งแวดล้อมเพื่อความยั่งยืน ซึ่งตลอดระยะเวลาที่ผ่านมามีความมุ่งมั่น ตั้งใจ ที่จะสร้างสรรค์สังคมควบคู่ไปด้วยกันกับการสร้างสิ่งแวดล้อมที่ดี อีกทั้งยังให้ความสำคัญในการมีพันธมิตรที่ดีหรือการสร้าง Ecosystem เพื่อตอบโจทย์ทุกความต้องการของลูกค้า

**BIMobject Thailand** ผู้ให้บริการแบบจำลองสารสนเทศสำหรับอาคาร (Building Information Modeling: BIM) ในรูปแบบดิจิทัล และฐานระบบสำหรับการออกแบบ คัดเลือกวัสดุก่อสร้างและจำลองการก่อสร้างอาคารและโครงสร้างพื้นฐาน อีกทั้งสามารถคำนวณปริมาณการใช้วัสดุก่อสร้างต่างๆ ได้อย่างแม่นยำ และช่วยลดปริมาณวัสดุเหลือใช้

**BIMobject Green Design Competition 2022** เป็นโครงการประกวดแบบ BIM ครั้งแรกของประเทศไทย โดย **BIMobject Thailand** ร่วมกับ **CPAC Green Solution** และ **Autodesk** ใช้จุดแข็งด้าน Network จากความร่วมมือกับสถาบันการศึกษา ทั่วประเทศ ด้าน Digital Construction ของ **CPAC Green Solution** และยังรวบรวมองค์กรที่เกี่ยวข้องกับ BIM และ Sustainable Design ร่วมสร้างโจทย์และเป็นกรรมการตัดสินการแข่งขัน โดยโครงการนี้จะประกาศผลผู้ชนะจากการออกแบบ ในวันพฤหัสบดีที่ 22 กันยายน 2565 ที่ อิมแพ็ค เมืองทองธานี

**Autodesk** บริษัทชั้นนำระดับโลกด้านการออกแบบ 3 มิติและพัฒนาเทคโนโลยีและนวัตกรรมด้านสถาปัตยกรรม วิศวกรรม และการก่อสร้าง รวมถึงออกแบบผลิตภัณฑ์เพื่อรองรับอุตสาหกรรมการผลิต สื่อและบันเทิง

**สอบถามรายละเอียดเพิ่มเติมได้ที่ ที่ปรึกษาด้านประชาสัมพันธ์ บริษัท อเกต คอมมิวนิเคชั่น จำกัด**

คุณจิรากุล (ตาล) 093 942 9442, คุณสาวิตรี (ก้อย) 092 292 4624, คุณทิพย์รัตน์ (แป้ง) 094 559 6536,

คุณฐพัชร์ (ชล) 099 194 9636, คุณราศี (เกด) 065 494 2454 Email : agate\_pr@hotmail.com